Source: https://dialnice.info/viewtopic.php?f=10&t=715&start=1750
Timestamp: 2018-05-24 09:57:22+00:00

Document:
Počet príspevkov: 2132 • Stránka 71 z 86 • 1 ... 68, 69, 70, 71, 72, 73, 74 ... 86
od racto » 02. Jan 2018 20:20
Expwey, samozrejme keby bolo pravidlo o tom že cyklisti by mali prednosť na všetkých cestách rovnako ako chodci, pravidla značenia by sa úplne menili. Túto zmenu sme navrhovali v roku 2010, 2011 a 2013 a ani raz neprešla. Ale všetko chce len čas a postupne to ide Už som si zvykol že postupne impementujeme všetky prvky cyklo .
Len podotýkam že aj keď si bol v minulej práci tak MD dalo podmienku pre TP cyklo že na cestách I. triedy nesmú byť pruhy .
Ale keďže je veľmi malo pravdepodobné, že sa to bude dať zmeniť treba upraviť legislatívu tak aby sa to neoznačovalo 3ma značkami.
Čo sa týka článku tákých som už aj ja niekoľko vidal, princíp je o rozdiele cyklopruhu a cyklistickej cestičky. Ale to veľa projektantov nechápe.
No čo sa týka križovatiek neznačiť priechody, mi len prosim ťa vysvetli ako to bude cez zimu?. Však u nás napríklad na zemi nakreslené prechody nebolo vidno 2 týždne.
od Miro » 03. Jan 2018 11:35
Na riadenej križovatke vidno semafor pre chodcov aj cez zimu, tam snáď netreba ešte značku.
A čo keby sme zadefinovali, že na každom vyústení cesty do križovatky je automaticky priechod, aj bez vyznačenia?
Mimochodom kdesi som videl značku "priechod pre chodcov" a pod ňou dodatkovú tabuľku "2x". Ok, viem, že sú tam dva priechody, ale kde je ten druhý, ak v zime zebru nevidno?
od Vlados » 03. Jan 2018 11:47
Rozumný vodič pochopí, že keď pri ceste stoja chodci tak čakajú na to kedy môžu prejsť, arogantný ich ošpiecha prečkou z cesty... Nie na všetko je nevyhnutné mať predpisy (značky).
od expwy » 03. Jan 2018 12:13
racto napísal: Expwy, samozrejme keby bolo pravidlo o tom že cyklisti by mali prednosť na všetkých cestách rovnako ako chodci, pravidla značenia by sa úplne menili. Túto zmenu sme navrhovali v roku 2010, 2011 a 2013 a ani raz neprešla. Ale všetko chce len čas a postupne to ide Už som si zvykol že postupne impementujeme všetky prvky cyklo.
Problém našej legislatívy je, že ani tí chodci nemajú pred priechodom pre chodcov prednosť, ale až keď sú na ňom a cyklisti ani keď sú na ňom. To, že na Slovensku vlastne tieto priechody nič neznamenajú, tak sa zriaďujú takmer všade, na každom kroku, v každej križovatke, v každej bočnej uličke aj dva tri, v dopravne upokojených oblastiach (obytné zóny, zóny 30 apod.). Táto nevhodná úprava spôsobuje jav, že je ich nadmieru veľa, aj na miestach kde vôbec nepatria, na miestach kde sú úplne zbytočné lebo prednosť chodcov tam vyplýva zo všeobecných pravidiel napr. v križovatkách apod.
Týmto sa úplne stráca podstata priechodu pre chodcov, lebo vodiči ich prestávajú postupne evidovať keď sú všade na každom kroku. A pri tom by to malo byť jedinečné miesto, ktoré si vodič už z diaľky všimne a zastaví pred ním a pustí chodca akonáhle sa chodec len priblíži k priechodu pre chodcov.
Nie ako u nás, že jediný rozdiel v tom, či chodec prechádza cez vozovku hockde (lebo to v obci môže - čo je správne) a po priechode je ten, že keď ho vodič vozidla zrazí na priechode dostane vyššiu pokutu ako keď vodič zrazí chodca mimo neho. Takto je totiž nastavená naša legislatíva.
Slovensko podobne ako Česko je preznačkované a často-krát sa stáva, že vodiči naozaj dôležité značky a miesta takto vyznačené prehliadajú.
Mimochodom častokrát si ani cyklisti sami neuvedomujú, že sú vodiči vozidiel a ignorujú chodcov.
Podobná situácia je aj s cyklopriechodmi...
Tragikomické situácie potom nastávajú aj v prípadoch, keď cyklista jazdiaci po vozovke v cyklopruhu sa stretne s cyklistom, ktorý chce prejsť cez priechod pre cyklistov (viď nám. SNP a Kamenné nám.). Kto má prednosť??? Samozrejme ten, ktorý jazdí po vozovke.
Pri súčasnej právnej úprave vlastne nie je rozdiel či chceš prejsť cez vozovku po priechode alebo nie. Mimo prechodu môžeš prejsť len keď nijako neobmedzíš prechádzajúce autá, platí aj na priechode viď § 53 ods. 2 nižšie
§4 Povinnosti vodiča
e) dbať na zvýšenú opatrnosť voči cyklistom a chodcom, najmä deťom, osobám so zdravotným postihnutím, osobitne voči osobám, ktoré používajú bielu palicu, a starým osobám,
f) dať prednosť chodcovi, ktorý vstúpil na vozovku a prechádza cez priechod pre chodcov, pritom ho nesmie ohroziť; to neplatí pre vodiča električky,
h) ohroziť chodcov na chodníku alebo chodcov prechádzajúcich cez cestu, na ktorú vodič odbočuje, pri odbočovaní na miesto mimo cesty, pri vchádzaní na cestu a pri otáčaní alebo pri cúvaní,
ohroziť = dať prednosť
čiže v križovatke pri odbočovaní vľavo aj vpravo aj bez priechodu pre chodcov
(4) Vodič odbočujúci vľavo je povinný dať prednosť v jazde protiidúcim motorovým vozidlám i nemotorovým vozidlám, električkám idúcim v oboch smeroch, vozidlám idúcim vo vyhradenom jazdnom pruhu po jeho ľavej strane a chodcom prechádzajúcim cez vozovku.
čiže v križovatke pri odbočovaní vľavo aj bez priechodu pre chodcov
§ 53 Osobitné ustanovenia o chodcoch
(2) Chodci, ktorí prechádzajú cez priechod pre chodcov, musia brať ohľad na vodičov prichádzajúcich vozidiel najmä tým, že neprechádzajú jednotlivo, ale v skupinách. To platí aj voči vodičom odbočujúcim na cestu, cez ktorú chodci prechádzajú. Chodec nesmie vstupovať na vozovku, a to ani pri použití priechodu pre chodcov, ak vzhľadom na rýchlosť a vzdialenosť prichádzajúcich vozidiel nemôže cez vozovku bezpečne prejsť. Iným účastníkom cestnej premávky ako chodcom je používanie priechodu pre chodcov zakázané, ak v § 55a ods. 2 nie je ustanovené inak.
Takže ako chodec aj pri priechode pre chodcov môžem stáť a nikto nie je povinný ma pustiť (§ 53 ods. 2). A pre vstup na vozovku platia rovnaké pravidlá bez ohľadu či je tam priechod alebo nie (§ 53 ods. 4).
NAČO nám je priechod pre chodcov pri takejto úprave zákona, a ešte aj označovaný zvislými značkami, keď je degradovaný vlastne len na nejakú plochu kadiaľ sa odporúča chodcom prechádzať cez cestu. A dokonca ešte horšie. Lebo cez cestu môže chodec prechádzať aj jednotlivo, na priechode pre chodcov nie. Musí čakať na parťáka, aby mohol prejsť na druhú stranu!
Jediná výhoda priechodu tam ale predsa je, že už keď sa chodec v skupinke dostane na priechod pre chodcov vodič ho nesmie ohroziť, iba električka ho môže zraziť. A keď už ten chodec na vozovke je aj bez priechodu, tak ho na nej predsa vidím aj bez tej značky a logicky ich takisto nesmiem ohroziť a ak je to potrebné zastavím na tento účel vozidlo.
Preto tvrdím a budem vždy tvrdiť, že priechod pre chodcov má byť bezpečné miesto pre prechádzanie chodcov tak ako vo vyspelých krajinách na západ od nás. Vodič vozidla akonáhle vidí čo i len 1 chodca pri priechode, by mu mal umožniť prejsť cez vozovku.
A preto že má v Rakúsku a Nemecku také postavenie aké má, nie je na každom kroku, v každej bočnej uličke, pomaly na každej neriadenej križovatke.
Veď stačí si pozrieť satelitné snímky na Google Maps a dedinky za hranicami Wolfsthal (až 1 priechod pre chodcov v strede dediny), Kittsee apod.
Oplatí sa pozrieť aj Nemecko, kde na svetelne riadených priechodoch sa zebra nevyznačuje vôbec, iba na tých nechránených a celkom logicky.
od expwy » 03. Jan 2018 12:23
Sorry, že to tu spamujem problematikou chodcov a cyklistov podobne ako na jednom inom fóre , ale podľa mňa je dôležité o tomto postupne rozprúdiť celospoločenskú diskusiu, zatiaľ aspoň takto v odborných kruhoch anonymných nadšencov. Treba pomôcť cyklistom a chodcom skultúrniť túto krajinu a začať presadzovať udržateľnú mobilitu v slovenských mestách.
od Vceliak » 03. Jan 2018 13:22
Ja nie som odborník na prechody pre chodcov, ale aj v západných krajinách dali prednosť chodcom až keď mali dokončenú tzv. Nadradenú infraštruktúru. To znamená, že ak si v obytnej zóne, chodec má prednosť (ak sa blíži k prechodu, nie len keď je už na ňom). Ak si mimo obytnej zóny, tak tam jednoducho prechody pre chodcov nie sú, resp. je tam svetelná signalizácia.
Kým nebudeme mať dobudovanú základnú sieť diaľnic a rýchlostných ciest (chýba už "iba" cca 600 km), zmena v tomto smere by znamenala kolaps tranzitnej dopravy po cestách prvej triedy ( a nie len v obciach).
od Ike » 03. Jan 2018 13:34
Za najväčšiu zvrátenosť pri chodcoch považujem ustanovenie, že má prednosť ak je na vozovke. Ak túto dikciu zoberiem doslovne, tak potom matka, ktorá tlačí kočík, má prednosť až vtedy, keď je kočík v 3/4 jazdného pruhu. Prípadne by mala na priechod cúvať.
Tiež by sa mali ujednotiť pravidlá predností pri redukcii jazdných pruhov a na kruhových objazdoch.
Riešenie, že každá hrana križovatky je priechod pre chodcov je logická, ale rád by som videl, ako to budú vodiči dodržiavať. Zebra bez ZDZ je dobrý kompromis. Pri električkách vyslovene chýba VDZ, ktorá určí koridor pre chodcov, ale nie prednosť. Zebra cez električkovú trať je veľmi nešťastné riešenie. Chodec pravidlá cestnej premávky poznať nemusí (aj keď by vo vlastnom záujme mal) a pochybujem, že pozná, ak je cudzinec. Zebra vo vyspelých krajinách často znamená prednosť chodcov.
Problémom značenia je aj ignorácia desired lines samosprávami. Existuje x miest v našich mestách, kde je pohyb chodcov prirodzený, ale jednoducho tam nie je. Ako vodič tieto miesta neignorujem a ak za mnou nejdú autá, chodcom vždy bliknem, že môžu prejsť.
No ešte by to chcelo poriadok v tých bus pruhoch Lebo nie je bus pruh ako bus pruh.
od expwy » 03. Jan 2018 13:59
racto napísal: Len podotýkam že aj keď si bol v minulej práci tak MD dalo podmienku pre TP cyklo že na cestách I. triedy nesmú byť pruhy .
Je to dosť možné, v takom obrovskom zábere nemáš šancu ani čas odsledovať a zachytiť všetko.
racto napísal: Čo sa týka článku takých som už aj ja niekoľko vydal, princíp je o rozdiele cyklopruhu a cyklistickej cestičky. Ale to veľa projektantov nechápe.
Áno viem a si aj autorom TP cyklo , ktoré na svoju dobu bolo prelomové ale bohužiaľ limitované platnou legislatívou a preto obsahuje už viaceré nedokonalosti, avšak treba v ňom už vykonať viaceré zmeny. Otázka je, či už teraz alebo až po zmene legislatívy.
- úplne zrušiť zelenú farbu cyklistických čiar,
- zmeniť zelené podfarbenie cyklopruhov v križovatke resp. cyklopriechodov na červenú farbu,
- podfarbenie nedávať vždy a úplne všade, ale naozaj len tam, kde je to nevyhnutné a treba upozorniť na križujúcu cyklistickú premávku,
- upraviť podmienky pre vedenie cyklistov v križovatkách a nevyháňať ich za každú cenu na chodníky a miešať ich s chodcami,
- nevytvárať nadmerné množstvo kombinovaných cyklo/pešo-priechodov,
- upraviť podmienky pre vedenie cyklistov v protismere jednosmernej cesty a stanoviť jasné pravidlá za akých podmienok je možné toto vykonať
Cyklopruh vs. cyklistická cestička
Stavebne a inžiniersky to rozdiel je, avšak čo sa týka označovania by to rozdiel nemal byť. Sme hádam jediná krajina na svete spolu s Českom, ktorá na vyznačenie cyklopruhov chybne používa pruhové značky. Cyklopruh totiž nie je klasický jazdný pruh pre viacstopé vozidlá. Potom vznikajú takéto nezmyselné značky:
https://sk.mapy.cz/zakladni?x=14.467637 ... itch=0.114
a takéto nezmyselné projekty, čo sa značiek týka:
https://cyklokoalicia.sk/2017/10/cyklot ... vajnoroch/
BUS pruhy sú samostatná kapitola, ale na toto je odborník Ike.
Ako hovorím Česi sú majstri v zavádzaní blbostí, takže kopírovať od nich pravidlá cestnej premávky a značky je životu nebezpečné!
racto napísal: No čo sa týka križovatiek neznačiť priechody, mi len prosim ťa vysvetli ako to bude cez zimu?. Však u nás napríklad na zemi nakreslené prechody nebolo vidno 2 týždne.
Veď ak je Priechod pre chodcov mimo križovatky, tak tam by samozrejme zvislá značka nemala chýbať. Stále hovorím o križovatkách, kde pri odbočovaní platia všeobecné pravidlá a každý vodič musí s výskytom chodcov na vozovke počítať bez rozdielu, či je priechod vyznačený alebo nie. Aj keby tam bola v lete vyliata čierna farba alebo blato, tak platia všeobecné pravidlá. A v každom prípade sneh nie je argument (často ho používajú dopravní inžinieri), to je ako keby sme chceli povedať, že keď nasneží a nevidím stredovú čiaru, môžem jazdiť v protismere...
od expwy » 03. Jan 2018 14:28
Ešte k tým nešťastným priechodom pre chodcov resp. pešej premávke, ktorá je dosť nevhodne upravená v našom zákone. Odporúčam prečítať celé!
https://autobild.cas.sk/clanok/213332/b ... riestupok/
Nejde mi ani tak o pointu článku (kto porušil predpisy), ale stručne zanalyzovaný pohľad na naše pravidlá a správanie sa účastníkov cestnej premávky (chodci, cyklisti, vodiči vozidiel). Lebo v princípe vodič nemá čas rozlišovať či je cyklista chodec zlezený z bicykla alebo cyklista, ktorý cez priechod nemá jazdiť.
z toho článku ma zaujali predovšetkým nasledovné konštatovania, aj keď trochu jednostranné a tendenčné:
Pokiaľ by sa premávka riadila takto striktným výkladom zákona, tak chodci by sa museli naučiť lietať alebo svojpomocne vyhĺbiť pod cestami tunely.
Ak by sme sa riadili striktným výkladom zákona, tak chodec v podstate nemá na vozovke čo hľadať, ale vodiči by museli pred každým priechodom alebo zastávkou MHD znížiť rýchlosť a byť v strehu.
od expwy » 03. Jan 2018 14:37
Vceliak napísal: Ja nie som odborník na prechody pre chodcov, ale aj v západných krajinách dali prednosť chodcom až keď mali dokončenú tzv. Nadradenú infraštruktúru. To znamená, že ak si v obytnej zóne, chodec má prednosť (ak sa blíži k prechodu, nie len keď je už na ňom). Ak si mimo obytnej zóny, tak tam jednoducho prechody pre chodcov nie sú, resp. je tam svetelná signalizácia.
Na to čakať nemôžeme a nemyslím si, že to je správny pohľad na vec. FETIŠ diaľnic treba raz a navždy zrušiť.
Jediné čo má význam, je urobiť z neriadeného priechodu pre chodcov miesto pre bezpečné prechádzanie chodcov cez vozovku. Podobne ako je to v civilizovaných krajinách na západ od nás. Pritom stačí do zákona pridať podobné ustanovenie, aké je napr. v Nemecku:
"Na priechode pre chodcov majú vozidlá okrem koľajových vozidiel umožniť prejsť cez vozovku chodcom a osobám na vozíku alebo korčuliarom, ktorí chcú rozoznateľne použiť priechod."
Čiže nie ako u nás, že pri ňom môže stáť chodec aj do rána a je len na rozhodnutí a slušnosti vodičov, či ho pustí, lebo nie je povinný to urobiť. Takže či čaká chodec pred priechodom alebo mimo neho, je z pohľadu zákona úplne jedno. Preto u nás je neriadený priechod skoro všade na každej križovatke v každej ulici aj dva tri, lebo nabráni plynulosti cestnej premávky.
Ak by sa to malo u nás upraviť tak ako to má byť, tak 2/3 priechodov pre chodcov by sa muselo najprv zrušiť. A zriadenie priechodov pre chodcov podmieniť jasnými pravidlami vo vyhláške ako napr.:
(k § 53 zákona)
(1) Priechody pre chodcov môžu byť zriadené len v obci a nie na cestách, kde je možné jazdiť rýchlejšie ako 50 km.h-1.
(2) Zriadenie priechodov pre chodcov má spravidla zmysel iba vtedy, ak sú zriadené chodníky na oboch stranách cesty.
(3) Priechody pre chodcov môžu byť zriadené len vtedy, ak nekrižujú viac ako jeden jazdný pruh v každom smere jazdy. To neplatí v križovatkách na cestách s povinnosťou dať prednosť v jazde.
(4) Priechody pre chodcov musia byť vzdialené dostatočne ďaleko od seba; To neplatí, ak v križovatke výnimočne nasledujú tesne za sebou dva priechody pre chodcov.
(5) Priechody pre chodcov nemôžu byť zriadené v úseku cesty priebehu zelenej vlny, v blízkosti svetelných signálov alebo vo vyhradených jazdných pruhoch pre verejnú dopravu označených zvislou značkou.
(6) Spravidla by priechody pre chodcov mali byť zriadené mimo cestičiek pre cyklistov.
Dopravné požiadavky
(7) Priechody pre chodcov by mali byť spravidla zriadené len v prípade, že je potrebné dať prednosť chodcom a nie je možné inak zabezpečiť ich bezpečný pohyb na druhú stranu cesty. Avšak, to je možné len vtedy, ak nie je príliš silný dopravný prúd vozidiel a pohyb chodcov cez cestu je nevyhnutný.
(8) Priechody pre chodcov musia byť navrhnuté pokiaľ možno tak, aby chodci mohli prejsť cez cestu čo najkratšou trasou.
(9) Priechody pre chodcov musia byť zriadené v smere pohybu chodcov. V miestach, kde je nevyhnutné naviesť chodcov k dosiahnutiu druhej strany cesty prostredníctvom priechodu pre chodcov, sa spravidla odporúča použitie bariérových vodiacich zariadení napr. zábradlia.
(10) V priebehu hlavnej cesty v križovatkách je potrebné zvážiť, či nestačí zriadiť iba jeden priechod pre chodcov. V jednosmerných uliciach by mal byť priechod pre chodcov zriadený len pred križovatkou. Priechod pre chodcov v križovatkách so zakrivenou prednosťou (priebeh hlavnej cesty je iný ako priamo) by nemal byť zriadený na hlavnej ceste.
(11) Pred školami, východmi z priemyselných prevádzok apod. by nemali chodci vchádzať bezprostredne na priechod pre chodcov, ale by mali byť vedení bariérovými vodiacimi zariadeniami.
(12) Priechody pre chodcov by nemali byť zriadené v úsekoch ciest s premávkou električiek s koľajiskom vo vozovke. Priechody pre chodcov cez cesty s koľajiskom na vlastnom telese by mali byť v priestore koľajiska vytvorené kordónom s odstupňovanými bariérami.
Označenie značkami
(13) Priechody pre chodcov sa vyznačujú vodorovnou značkou č. xxx (zebra). Návestené môžu byť zvislou značkou č. xxx; v križovatkách sa spravidla zvislá značka č. xxx neumiestňuje.
(14) Správcovia ciest sú povinní zabezpečiť dodržiavanie kritérií osvetlenia podľa Technického predpisu pre navrhovanie a zriadenie priechodov pre chodcov (TP-NZPP) a v prípade potreby zabezpečiť vyhovujúce osvetlenie.
od Ike » 03. Jan 2018 14:39
Toto je sen!
od Hank » 03. Jan 2018 16:05
expwy napísal: Sme hádam jediná krajina na svete spolu s Českom, ktorá na vyznačenie cyklopruhov chybne používa pruhové značky.
Asi Ta sklamem
Spanielsko:
http://www.megustanlastic.com/blog/senyales/?p=1118
od Hank » 03. Jan 2018 16:49
racto napísal: Expwey, samozrejme keby bolo pravidlo o tom že cyklisti by mali prednosť na všetkých cestách rovnako ako chodci, pravidla značenia by sa úplne menili. Túto zmenu sme navrhovali v roku 2010, 2011 a 2013 a ani raz neprešla. Ale všetko chce len čas a postupne to ide Už som si zvykol že postupne impementujeme všetky prvky cyklo .
Bohuzial, implementujeme same ceske cykloprvky.
racto napísal: Ale keďže je veľmi malo pravdepodobné, že sa to bude dať zmeniť treba upraviť legislatívu tak aby sa to neoznačovalo 3ma značkami.
Otazne je, ci kvoli tomu treba vymyslat znacku, ktora je celkovo velmi zriedkava (maju ju iba v Rakusku, Polsku a Slovinsku). Na uvod aspon prestat znacit retardery a hned je jedna zvisla znacka dole.
To s tym snehom je inac bohovsky argument, ako to len robia napr. vo Finsku, Svedsku, Norsku, Dansku, Estonsku, atd., kde ziadnu zvislu znacku o cyklopriechode nemaju? Zato snehu asi aj trosku viac ako my. Zvisle znacky cyklopriechodov ma totiz ledva tretina statov EU. Taki Briti nemaju dokonca ani len zvislu znacku o priechode pre chodcov.
Inak, paradna analyza expwy!
od racto » 03. Jan 2018 20:10
A ktore by si chcel? A nie je pravda že len České. Veľa rokov sme boli legislatívne pred nimi v tejto oblasti. Až minulí rok nás znova predbehli.
Súhlasím že značky treba riediť ale takisto treba mať v zálohe aj možnosť dať a stanoviť pravidlá kedy a akú dať.
Hej ale každá krajina má iné pravidlá chodec-vozovka-priechod a nehovorím o cyklista-vozovka-priechod.
Inak, paradna analyza expwy![/quote]
od racto » 03. Jan 2018 20:12
Ale jasné že ich je veľa. Expwy presadzuje aby neboli. Samozrejme môžeme ich označovať ako cestičky ale len v tom prípade ak sa zmení pravidlo prechádzania cyklistov cez cestu. Inak pruh označený ako cestička músí splnať podmienky cestičky.
od Rio13.zm » 03. Jan 2018 23:24
celkom sa to tu rozprudilo a je z toho dobre citanie
od expwy » 04. Jan 2018 00:08
Ok, možno sa ešte pár krajín zbláznilo, tak ako my
Vtip je v tom, že cyklopruh vo veľa prípadoch netreba označovať žiadnou zvislou značkou, ale len vodorovnou značkou symbolom bicykla. Modrá príkazová značka so symbolom bieleho bicykla by mala označovať len prípady ak použitie samostatnej cestičky alebo pruhu je povinnosťou. Čiže nie každú cestičku alebo pruh!
racto napísal: Ale jasné že ich je veľa. Expwy presadzuje aby neboli. Samozrejme môžeme ich označovať ako cestičky ale len v tom prípade ak sa zmení pravidlo prechádzania cyklistov cez cestu. Inak pruh označený ako cestička músí splnať podmienky cestičky.
Sorry, ale ja tomuto nerozumiem, prečo je dôležité rozlišovať či ide o od vozovky fyzicky oddelenú cestičku napr. obrubníkom alebo o cestičku oddelenú krajnicovou čiarou. Veď funkčne je to to isté a čo sa týka správania cyklistov, tak je rovnaké. Riadia sa rovnakými dopravnými značkami.
Štandardný cyklistický pruh na pravej strane cesty oddelený od vozovky krajnicovou čiarou (0,25 cm), nie je nič iné ako krajnica prispôsobená na vedenie cyklistickej premávky:
x) vozovkou spevnená časť cesty určená predovšetkým na premávku motorových vozidiel,
Prečo označujeme ako jazdný pruh niečo, čo nie je jazdným pruhom dokonca ani vozovkou a neslúži na premávku motorových vozidiel?
(2) Na krajnicu smie vodič motorového vozidla vojsť len pri zastavení a státí alebo pri obchádzaní a vyhýbaní sa prekážke cestnej premávky; pritom je povinný dbať na zvýšenú opatrnosť.
(3) Vodič malého motocykla alebo bicykla smie jazdiť po pravej krajnici, len ak tým neohrozí a neobmedzí pohyb chodcov.
(11) Ak jazdné pruhy nie sú na vozovke vyznačené, jazdným pruhom sa rozumie časť vozovky dovoľujúca jazdu vozidiel s troma a viacerými kolesami v jazdnom prúde za sebou.
Čiže ak na ceste existuje krajnica, môže ale nemusí ju cyklista použiť. Ak je krajnica dostatočne široká aby spĺňala parametre cyklopruhu (min. 1,5 m vrátane 0,25 krajnicovej čiary; ideálne 1,85 m), tak sa jednoduchio vyznačí symbolom bicykla na vozovke a ak je povinnosť pre cyklistov použiť tento cyklopruh, tak sa osadí príkazová značka C8. Len pre Boha nie C24a Vyhradený jazdný pruh - lebo to žiadny jazdný pruh nie je, lebo neslúži na jazdu motorových vozidiel alebo vozidiel s troma a viacerými kolesami.
Mimochodom toto platí aj dnes a dokonca to máme aj dobre napísané v terajšej vyhláške 9/2009 Z.z. k značke C8 a čiastočne v C24a a nechápem prečo sme od Čechov prebrali tú blbosť s vyhradenými jazdnými pruhmi.
Čl. 4 Príkazové značky
(6) K značke č. C 8:
Značka Cestička pre cyklistov (č. C 8 ) prikazuje cyklistom použiť v predmetnom smere takto označenú cestičku alebo pruh. Cestičku alebo pruh pre cyklistov môže použiť aj osoba pohybujúca sa na lyžiach, korčuliach, kolobežke, skejtborde alebo na obdobnom športovom vybavení, ak tým neobmedzí ani neohrozí cyklistov; cestičku alebo pruh smie použiť aj osoba tlačiaca bicykel. Iným účastníkom cestnej premávky je používanie cestičky alebo pruhu zakázané.
(24) K značke č. C 24a:
Značka Vyhradený jazdný pruh (č. C 24a) označuje jazdný pruh vyhradený v smere jazdy pre vozidlá vyznačené na značke príslušnými významovými symbolmi zo zvislých značiek a jeho situovanie vo vzťahu k ostatným jazdným pruhom. Značka sa taktiež používa na označenie kombinovaného vyhradeného jazdného pruhu pre vyznačené vozidlá vyznačením viacerých významových symbolov zo zvislých značiek na značke, ako napríklad významového symbolu zo značky č. B 7 pre vozidlá pravidelnej verejnej dopravy, ako sú autobusy alebo trolejbusy, a významového symbolu zo značky č. B 11 pre cyklistov; vyhradený jazdný pruh pre vozidlá pravidelnej verejnej dopravy môžu používať okrem vozidiel pravidelnej verejnej dopravy aj vozidlá taxislužby zriadené na prepravu osôb. Značka č. C 24a sa používa najmä so značkami č. V 1a, č. V 2a alebo so značkou č. V 14 s príslušným nápisom na ceste (napríklad „BUS“) alebo s príslušným významovým symbolom zo zákazových značiek. V priestore križovatky sa vyhradený jazdný pruh označuje iba príslušnými vodorovnými značkami. Ak vyhradený jazdný pruh je vyhradený len na určitý čas, tento čas je uvedený v spodnej časti značky č. C 24a.
Čiže bicykel na tejto pruhovej značke sa má objaviť len vtedy, ak ide o kombinovaný jazdný pruh určený pre motorové vozidlá napr. s BUS pruhom štandardnej šírky apod. Lebo logicky krajnicový cyklopruh nie je jazdný pruh.
A nie takéto skvosty:
https://upload.wikimedia.org/wikipedia/ ... /Cyklo_Poděbrady.JPG
tu zabudli bratia Česi vyznačiť aj jazdný pruh pre električky, veď je predsa v jednej úrovni s vozovkou:
https://upload.wikimedia.org/wikipedia/ ... /5/5e/Libeňský_most-pruh_pro_cyklisty.jpg
Ja neviem, ale je toto v poriadku? Posúďte sami, ja už som fakt asi zaujatý.
Tú prerušovanú čiaru tam akosi neviem nájsť.
Mám ísť v protismere, keďže pravý jazdný pruh je vyhradený pre cyklistov?
Prečo dávame značky-bilbordy pred a za každú zastávku? Načo je to dobré?
Neviem sa zbaviť pocitu, že tam 2 pruhy proste nevidím.
Ja neviem asi idem vrátiť vodičák...
Ten fetiš pruhových značiek je odpudzujúci. O modrých bilbordoch aka C25 niekedy nabudúce. Svoje by vedel povedať Ike.
A toto my učíme naše deti
od Hank » 04. Jan 2018 16:29
Nie je ich vela. My, Cesi a Spanieli.
Cyklopruhy by sa nemuseli oznacovat vobec ziadnymi zvislymi znackami podla mna. Nie je to dobre vobec na nic a akurat to komplikuje situaciu.
od Driver » 04. Jan 2018 17:29
A takto je to dobre?
od racto » 04. Jan 2018 18:26
Expwey... s tými pruhmy zle rozmýšľaš. Nejdem to tu rozpisovať (nechce sa mi to znova a znova vysvetľovať).
Potom osobne.
Driver pre boha to je kde?. zle značenie; nezmyselný priestor medzi pruhom pre automobily a cyklistami; vipadá to úzke (neverím že to 1,25+0,25m)
od Driver » 04. Jan 2018 18:50
tak to je nova cesta v Prešove postavená v roku 2015
este sikovne ukoncenie
od expwy » 04. Jan 2018 21:05
racto napísal: Expwey... s tými pruhmy zle rozmýšľaš. Nejdem to tu rozpisovať (nechce sa mi to znova a znova vysvetľovať).
Prečo zle? Veď nemusíš rozpisovať, veď uveď stručne prečo tvrdíš, že cyklopruhy označujeme v CZ+SK+ESP podľa teba dobre.
Rád aj osobne.
od expwy » 04. Jan 2018 21:57
Driver napísal: A takto je to dobre?
Tá značka tam úplne stačí, teda ak vôbec tam musí nejaká byť. Neviem zhodnotiť či je potrebné tam cyklistovi prikazovať použiť tento cyklopruh, lebo po chodníku ísť nesmie a ak má možnosť ísť v bezpečnom priestore, tak dobrovoľne by asi po vozovke v jazdných pruhoch nešiel.
Alebo takto - Zvolen:
https://www.google.sk/maps/@48.5761891, ... authuser=0
aj tu by tá značka bola asi postrádateľná...
škoda tých zelených čiar
tu tá značka nemá byť:
https://www.google.sk/maps/@48.5764204, ... authuser=0
Pod značkou zákaz vjazdu má byť iba dodatková tabuľka, ktorá umožňuje vjazd cyklistu do protismeru
a tu zase:
https://www.google.sk/maps/@48.5766234, ... authuser=0
chýba dodatková tabuľka so šípkami ako je tu, teda ak ide o obojsmernú cyklocestičku:
od racto » 04. Jan 2018 22:42
Zvolen sem ani nedávaj.Dávať príklad cestičku zo zlým značením (je to pruh má to byť značené ako pruh) vedenú po prídlažbe je úžas.
od KLEPETO » 04. Jan 2018 23:56
Aha takže tade som mal ísť na bicykli cez to zvolenské námestie, keď má ten mestský policajt zastavil na tej veľkej, prázdnej, rozpálenej betónovej ploche s prívlastkom námestie. Tam by sa zmestil aj A380, ale podľa neho som ohrozoval chodcov. Len škoda, že keď som ich míňal, tak medzi nami bola rezerva tak 30 m vpravo, vľavo.

References: § 53

§4

§ 53
 § 55
 § 53

Čl. 4